b'\n_START_ARTICLE_\nCivilization (serie)\n_START_SECTION_\nLignende spil\n_START_PARAGRAPH_\nI 1994 lavede Sid Meier et lignende spil kaldet Colonization. Colonization er rent gameplaym\xc3\xa6ssigt meget lig Civilization, men blev aldrig helt s\xc3\xa5 popul\xc3\xa6rt. Spillet er ikke s\xc3\xa5 omfattende, og omhandler kun koloniseringen af den nye verden, fra starten af 1600-tallet. Her kan spilleren v\xc3\xa6lge at kolonisere Amerika eller et tilf\xc3\xa6ldigt genereret kontinent. Spillet er blevet kritiseret for ikke at inddrage Amerikas brug af slaver og er derfor ikke s\xc3\xa5 historisk korrekt, hvilket ellers er en af styrkerne ved Civilization._NEWLINE_I 2008 blev en moderniseret udgave af Colonization udgivet: Civilization IV: Colonization. Som titlen antyder, er denne udgivelse baseret p\xc3\xa5 grafik- og spilmotoren i Civilization IV, og er mere eller mindre en modificeret udgave af Civilization IV._NEWLINE_Spillet Alfa Centauri er ogs\xc3\xa5 et spil af Sid Meier i samme genre, men med et futuristisk rumtema. Meget af interfacet og gameplayet blev senere flettet ind i Civilization III.'